Зэхэф гущыIалъэм изэхэгъэуцон къэзгъэхьылъагъэмэ ащыщ ар бзитIу гущыIалъэу зэрэгъэпсыгъэми: ащ гущыIэ шъхьаIэр урысыбзэкIэ щызэдзэкIыгъ. А зы тхылъым зэхэф ыкIи бзитIу гущыIалъэхэр зэкIыгъоу къызэрэщытыгъэм гущыIалъэм инаучнэ мэхьанэ хахъо фишIыгъэ къодыеп, а шIыкIэр тарихъыми къыгъэшъыпкъэжьыгъ. Ащ ишыхьат а шIыкIэм тетэу къыдэкIыгъэ ыкIи зэхагъэуцорэ гущыIалъэхэр. Ахэмэ зыкIэ ащыщых «Адыгабзэ псалъалъэ» зыфиIоу Къэбэртае къыщыдагъэкIыгъэр ыкIи «Адыгабзэм изэхэф гущыIалъэу» зэхагъэуцуагъэр.